[{"text_idx": "#000000", "text": "Lau positibo atzeman zituzten atzo gure lurraldean, Nafarroa osoan 303"}, {"text_idx": "#000001", "text": "Lau positibo atzeman zituzten atzo gure lurraldean, bi Baztanen eta bana Malerrekan eta Leitzaldean. Nafarroa osoko behin-behineko datuei erreparatuta, berriz, atzo 303 positibo atzeman zituzten. Atzo, martxoak 24, sei pertsona ospitaleratu zituzten, ospitaleratuta zeudenetatik inor ez zuten ZIUan sartu eta ez zen inor hil."}, {"text_idx": "#000002", "text": "Gure lurraldean pandemiaren hasieratik metatutako positiboak errepasatuz gero, azkeneko datuen arabera 1.951 dira Doneztebeko osasun eremuan (Malerreka+Bertizarana) atzeman dituztenak, 2.744 Elizondoko eremuan (Baztan+Urdazubi+Zugarramurdi), 1.694 Leitzako eremuan (Arano+Areso+Goizueta+Leitza) eta 2.949 Bortzerrietan."}, {"text_idx": "#000003", "text": "Nafarroa osoko datuei dagokionez, atzo, martxoak 24, 1.514 proba egin zituzten eta horietatik 303k positibo eman zuten."}, {"text_idx": "#000004", "text": "COVID-19ak jota, atzo, martxoak 24, sei pertsona ospitaleratu zituzten, ospitaleratuta zeudenetatik inor ez zuten ZIUan sartu eta ez zen inor hil. Alta eta bajen balantzea egin ondotik, orain 50 daude ospitalean, horietatik 6 ZIUetan."}, {"text_idx": "#000005", "text": "Zalantza txikienarekin antigeno testa egitera joan eta PCRa egiteko orduan ez hutsik egin"}, {"text_idx": "#000006", "text": "Gogoratu PCRko proba batean emaitza positiboa duten pertsonek beren kontaktu estuak Osasun karpeta pertsonalaren bidez adieraz ditzaketela, eta ez dutela aztarna-taldeak kontaktatu zain egon beharrik."}]